по големина експортен пазар за корейските и малайзийските производители износители е ограничен, и като се има предвид привлекателността на пазара на Съюза за корейските и малайзийските износители в съответствие с обясненията в части 3.4.2.3 и 3.5.2.3 и близостта на пазара на Съюза за руските износители в съответствие с обясненията в част 3.3.2.3, има голяма вероятност тези производители износители да (пре)насочат своя внос на продукта, предмет на прегледа, към пазара на Съюза.
 4.5.2. Въздействие върху промишлеността на Съюза
 (179)
 Разумно е да се очаква, че вследствие привлекателността на пазара на Съюза в съответствие с обясненията в части 3.3.2.3, 3.4.2.3 и 3.5.2.3, в случай че мерките бъдат отменени, свободният капацитет най-вероятно ще бъде (пре)насочен поне отчасти към производство за пазара на Съюза.
 (180)
 В съображения 76, 92 и 107 бе направено заключението, че производителите износители от Малайзия, Корея и Русия вероятно ще извършат износ на значителни количества от продукта, предмет на прегледа, за Съюза, ако се допусне срокът на действие на мерките да изтече, както и че този износ вероятно ще бъде на дъмпингови цени.
 (181)
 Предвид значителния свободен капацитет е много вероятно производителите износители от Малайзия, Корея и Русия да възобновят вноса си в Съюза и да увеличат пазарния си дял на пазара на Съюза в обемно изражение. Като се има предвид настоящата тенденция на спад в потреблението, се очаква нарастването на пазарния дял да е още по-значимо. При това развитие на нещата промишлеността на Съюза би била изправена пред незабавен спад в обема на продажбите си и пазарния си дял. Това ще доведе също така до допълнително намаляване на степента на използване на капацитета, която вече е на много ниско равнище, и до още по-голямо увеличаване на загубите.
 (182)
 Освен това, като се вземе предвид вече отрицателният марж на печалбата на промишлеността на Съюза, тази промишленост няма да може да намали цените си още повече в опит да ги изравни с цените на вноса и да запази обема на продажбите си в Съюза. Евентуално намаляване на ценовите равнища незабавно би довело до по-нататъшно влошаване на състоянието на промишлеността на Съюза, която вече е понесла съществена вреда през разследвания период в рамките на прегледа, и най-вероятно би поставило промишлеността на Съюза като цяло пред риск от свиване на дейността или дори закриване на производствени обекти.
 (183)
 Въз основа на гореизложеното Комисията стигна до заключението, че има голяма вероятност за повторно възникване на вредата от вноса от Малайзия, Корея и Русия, в случай че мерките бъдат отменени.
 (184)
 В коментарите си относно окончателното разгласяване руското правителство заяви, че не съществува причинно-следствена връзка между вноса от Русия и съществената вреда, понесена от промишлеността на Съюза. При това твърдение не се взема предвид анализът на елементите и заключенията в съображения 170 — 183, сочещи към голяма вероятност за повторно възникване на вредата от вноса от Малайзия, Корея и Русия, в случай че мерките бъдат отменени, поради което твърдението трябваше да бъде отхвърлено. Поради това заключенията в съображение 183 се потвърждават.
 5. ИНТЕРЕС НА СЪЮЗА
 (185)
 В съответствие с член 21 от основния регламент Комисията